**ΔΕΛΤΙΟ ΤΥΠΟΥ**

ΣΕΜΙΝΑΡΙΟ ΨΥΧΟΛΟΓΙΑΣ ΜΕ ΤΟΝ ΔΡ ΑΓΓΕΛΟ ΡΟΔΑΦΗΝΟ| Πολιτιστικό Κέντρο

«Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει σεμινάριο ψυχολογίας με ομιλητή τον Καθηγητή Ψυχολογίας Δρ Άγγελο Ροδαφηνό με τίτλο : «Κριτική Σκέψη, Ψυχολογία & Ψευδοεπιστήμες».

Τετάρτη 09 Μαΐου 2018 | Ώρα 19:00 |ΕΙΣΟΔΟΣ ΕΛΕΥΘΕΡΗ

**Λίγα λόγια για το σεμινάριο:**

Αστρολογία, μαύρες γάτες, ομοιοπαθητική, γραφολογία, ιριδολογία, βελονισμός, βιορυθμοί, ανθοϊάματα, κρυστάλλινες σφαίρες, ταρώ, δίαιτα τύπου αίματος.

«Extraordinary claims require extraordinary evidence» (Hume)

Γιατί πιστεύουμε σε παράξενα πράγματα; Τι να πρωτο-πιστέψω;

Είναι έγκυρες οι προβλέψεις της αστρολογίας; Του καφέ; Της παλάμης; Της γραφολογίας; Της νουμερολογίας; Είναι χαζές οι ξανθιές; Ποια η άποψή σας για την ομοιοπαθητική; Την τηλεπάθεια; Αν δεις μαύρη γάτα…;

Για τον μέσο άνθρωπο ο κόσμος είναι ένα αρκετά πολύπλοκο μέρος. Σχεδόν όλοι μας γνωρίζουμε τι συμβαίνει γύρω μας, απλά δεν ξέρουμε πάντα γιατί. Ταυτόχρονα μας διακρίνει μια έντονη ανάγκη να ερμηνεύσουμε αυτά που συμβαίνουν. Συχνά όμως, πιθανόν λόγω έλλειψης εκπαίδευσης στην ικανότητα κριτικής σκέψης, συνδυάζοντας μια σειρά γεγονότων καταλήγουμε άθελα σε λανθασμένα συμπεράσματα, όπως για παράδειγμα σε ψευδο-συσχετίσεις της μορφής:

”Κάθε φορά που πλένω το αμάξι μου βρέχει”.

”Μόλις τώρα σε σκεφτόμουνα και πήρες τηλέφωνο!”

”Είδα στον ύπνο μου ότι αρρώστησαν οι γονείς μου και την άλλη μέρα αρρώστησε η μητέρα μου.”

Πώς μπορώ να διακρίνω μεταξύ του έγκυρου και του ψευδούς ή του αληθοφανούς;

Πώς αναπτύσσεται η κριτική σκέψη;

Η επιστημονική μέθοδος.

Οι κίνδυνοι των ψευδο-επιστημών.

Η ικανότητα να μπορεί κάποιος να διακρίνει την αλήθεια δεν είναι έμφυτη αλλά αποκτάται. Τα σχετικά μαθήματα ή βιβλία έχουν τίτλους όπως μεθοδολογία, σχεδιασμός και συγγραφή επιστημονικής έρευνας, κ.ά. Για τους ενθουσιώδεις του διαδικτύου επισκεφτείτε τις ιστοσελίδες www.sceptics.com και www.quackwatch.org.

**Ομιλητής ο Δρ Άγγελος Ροδαφηνός**. Καθηγητής Ψυχολογίας, συγγραφέας «Από Πρίγκιπας Βάτραχος και Τούμπαλιν» και «Οι Ηλίθιοι είναι Ανίκητοι» [www.rodafinos.weebly.com](https://rodafinos.weebly.com/)

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟΙ:



ΧΟΡΗΓΟΙ ΕΠΙΚΟΙΝΩΝΙΑΣ:  **** ****           

|  |  |
| --- | --- |
|  |  |